**Suplement i Certifikatës për kualifikimin profesional,**

**SHËRBIME SOCIALE DHE SHËNDETËSORE, Niveli II në KSHK, referuar nivelit II të KEK**

**Individi është i aftë:**

* Të organizojë vendin e punës;
* Të zbatojë etikën profesionale të ndihmësit social;
* Të zbatojë rregullat e komunikimit sipas grup moshave;
* Të zbatojë parimet e respektimit të barazisë gjinore, racore, kombëtare, kulturore dhe fetare në vendin e punës;
* Të marrë masa për mbrojtjen e individëve në rast abuzimi;
* Të zbatojë ligjshmërinë përkatëse të shërbimit social-shëndetësor;
* Të zbatojë të drejtat e njeriut;
* Të zbatojë rregullat bazë të komunikimit me etikë profesionale;
* Të përshkruajë rëndësinë e identifikimit të pengesave në procesin e komunikimit;
* Të zbatojë parimet e punës në grup;
* Të zbatojë qasjet/metodat e duhura për zgjidhjen e konflikteve;
* Të zbatojë teknikat e motivimit që përdoren për të nxitur komunikimin;
* Të angazhohet në proceset e vlerësimit, vetëvlerësimit, motivimit dhe vetë motivimit;
* Të listojë llojet e shërbimeve për individë të dhunuar dhe dhunues;
* Të listojë llojet e shërbimeve për individë me aftësi të kufizuara dhe institucionet përkatëse;
* Të përzgjedhë materialet dhe pajisjet që përdoren në ofrimin e shërbimeve social-shëndetësore;
* Të zbatojë metodat për zgjidhjen e konflikteve dhe mosmarrëveshjeve në vendin e punës;
* Të mundësojë aksesueshmërisë (me karrige me rrota, rampa, paterica etj.) në dhënien e shërbimeve social-shëndetësore;
* Të japë ndihmën e parë social-shëndetësore;
* Të kryejë përkujdesjen trupore për individët në nevojë social-shëndetësore;
* Të ndihmojë në të ushqyerit e individëve në nevojë social-shëndetësore;
* Të kryejë zhveshjen, larjen dhe veshjen e individëve në nevojë social-shëndetësore;
* Të kryejë pastrimin, dezinfektimin dhe sterilizimin e mjedisit, mjeteve, pajisjeve dhe materialeve;
* Të ndërtojë marrëdhënie profesionale me familjarët e individëve në nevojë social-shëndetësore;
* Të prezantojë veten me gojë dhe me shkrim;
* Të zhvillojë aftësinë e të punuarit në grup dhe të kapërcimit të ndryshimeve kulturore;
* Të zbatojë masat parandaluese për parandalimin e infenksioneve, kontrakturave, dekubitusit, pneumonive dhe trombozave;
* Të kryejë matjen e shenjave jetësore të organizmit te individët në nevojë social-shëndetësore;
* Të zbatojë recetën dhe rekomandimet e mjekut;
* Të ofrojë përkujdesjen sociale për grupe të ndryshme;
* Të prezantojë punën e ndihmësit social tek të interesuarit;
* Të reagojë në situata të sjelljeve devijante.;
* Të kryejë vlerësimin e gjendjes dhe nevojave social-shëndetësore të individëve në nevojë dhe të atyre në prag të vdekjes;
* Të kryejë gjimnastikën shëruese për rivendosen e funksioneve të aparatit të lëvizor dhe të sistemit vegjetativ tek individët në nevojë social-shëndetësore;
* Të identifikojë ndryshimet e njeriut gjatë fazave të ndryshme të zhvillimit;
* Të zbatojë rregullat e sigurisë gjatë shërbimeve sociale dhe shëndetësore;
* Të zbatojë rregullat e ruajtjes së mjedisit dhe zhvillimit të qëndrueshëm;
* Të përdorë mjete digjitale në funksion të veprimtarisë profesionale.

**Mundësitë e kualifikimit të mëtejshëm dhe të punësimit:**

Përfundimi me sukses i kualifikimit profesional “Shërbime sociale dhe shëndetësore", niveli II-të në KSHK, referuar nivelit II të KEK, e pajis individin me certifikatën profesionale të nivelit dhe suplementin përkatës të punonjësit gjysmë të kualifikuar (ndihmës) në këtë drejtim. Ky kualifikim i jep individit mundësinë që t`i drejtohet tregut të punës për punësim si ndihmës në institucione private dhe shtetërore që ofrojmë shërbime sociale dhe shëndetësore, shoqërues i personave me aftësi të kufizuar, shoqërues i personave të sëmurë kronik, shoqërues i personave të moshuar, mbështetës për fëmijët në nevojë, mbështetës për viktimat e dhunës në familje, mbështetës për viktimat e trafikimit dhe personat që kanë varësi të ndryshme, etj.

Me përfundimin e arsimimit për “Shërbime sociale dhe shëndetësore", niveli II-të në KSHK, referuar nivelit II të KEK, individi ka të drejtë të vazhdojë arsimimin në nivelin III të kualifikimit profesional, njëvjeçar. Me arsimimin e mëtejshëm individi fiton të drejtën e diplomës së “Maturës Shtetërore Profesionale” me mundësi për vazhdimin e studimeve pas të mesme dhe universitare.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).